મુંબઈમાં રહેતી હીર ખાંટ પણ માને છે કે, “લગ્નબંધન માટે સાત ફેરા લેવા અનિવાર્ય છે, પરંતુ યુવક-યુવતી એકબીજાના પરસ્પર પ્રેમમાં હોય, એકબીજા પ્રત્યે ભરોસો હોય અને જીવનભર સાથે રહેવા મક્કમ હોય તો તેમાં લગન, સાત ફેરા, પંડિત કે કોર્ટની શી જરૃર છે?” હીર કહે છે, “હું લગ્નમંડપમાં સાત ફેરા ફરીને લગ્ન ક્યારેય નહીં કરું. લગ્ન પાછળ ખર્ચ કરવાને બદલે અનાથાશ્રમનાં અનાથ બાળકો પાછળ ખર્ચ કરવાનું હું વધુ પસંદ કરીશ. જો બાળકની જવાબદારી ઉઠાવવી હોય તો જ લગ્ન કરવાની જરૃર છે, અન્યથા સાથે રહેવામાં સમાજના કોઈ સર્ટિફિકેટની જરૃર નથી. આજે ઘણાં કપલ લીવ-ઈન રિલેશનશિપમાં રહેતાં હોય છે અને સમાજ તેમને સ્વીકારે પણ છે. સમાજમાં બદલાવ આવે તે માટે પોતાનાથી શરૃઆત કરવી પડે છે.”